Kamu bisa jelasin ke aku soal Petra Sihombing dalam bahasa jawa?

Petra Sihombing () ya iku salah sawijiné penyanyi saka Indonésia. Petra wiwit kawentar lumantar album Petra Sihombing taun 2009.

Gedhé ing satengahing kulawarga kang remen musik, Petra dadi pawongan kang ora mung bisa nyanyi nanging uga pinter main gitar lan piano. Durung manèh disengkuyung mawa praupan kang bagus saya ndadèkaké Petra sukses ing donya entertainment.

Bakat musik Petra wis katon wiwit isih umur 3 taun. Sawisé gedhé, Petra wiwit isin nyanyi minangka bocah lanang. Mandheg anggoné nyanyi, Petra nyoba maén drum ing umur 7 taun lan gitar nalika umur 12 taun. Setahun sabanjuré, dhèwèké wiwit nggawé lagu lan ngaransemen. Kabèh iku disengkuyung déning bapaké.

Panyengkuyung saka kulawarga nggawé Petra mutusaké nggawé album mawa lagu lan aransemen karyané dhéwé. Lagu-laguné dijupuk saka kumpulan lagu kang diript wiwit umur 15 taun. Nanging, ora ana perusahaan label kang gelem nampa. Saéngga, Petra nyebaraké albumé mawa cara indie. Bapaké uga nganti ngedol mobil kanggo ngragati album sepisanané Petra iki.

Saka adol mawa cara indie iki, Petra dilamar déning sawijining label lan bisa nyanyi ing sawatara program ing tipi. Jeneng, lagu, lan pasugatan Petra wiwit disenengi déning wong-wong kang remen musik Indonesia lan laguné kang irah-irahané "Cinta Tak Keman-mana" uga kawentar. Saiki Petra isih kuliyah ing jurusan Komposisi Musik ing Institut Musik Indonesia (IMI).